CELEX: C2007/183/31
Language: da
Date: 2007-08-04 00:00:00
Title: Sag C-246/07: Sag anlagt den 22. maj 2007 — Kommissionen for De Europæiske Fællesskaber mod Kongeriget Sverige

4.8.2007   
            
            
               DA
            
            
               Den Europæiske Unions Tidende
            
            
               C 183/19
            
         Sag anlagt den 22. maj 2007 — Kommissionen for De Europæiske Fællesskaber mod Kongeriget Sverige
   (Sag C-246/07)
   (2007/C 183/31)
   Processprog: svensk
   Parter
   
      Sagsøger: Kommissionen for De Europæiske Fællesskaber (ved G. Valero Jordana og C. Tufvesson)
   
      Sagsøgt: Kongeriget Sverige
   Sagsøgerens påstande
   
               —
            
            
               Det fastslås, at Kongeriget Sverige har tilsidesat sine forpligtelser i henhold til EF-traktatens artikel 10 og artikel 300, stk. 1, idet det ensidigt har foreslået, at et stof, PFOS (perfluoroktansulfonat), skal tilføjes i bilag A til Stockholm-konventionen om persistente organiske miljøgifte.
            
         
               —
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter
   Kongeriget Sverige har ensidigt foreslået, at et stof, PFOS (perfluoroktansulfonat), skal tilføjes i bilag A til Stockholm-konventionen om persistente organiske miljøgifte.
   Kommissionen påstår, at Sveriges ensidigt fremsatte forslag om PFOS indebar, at Fællesskabets internationale repræsentation blev splittet. Hvad angår PFOS handlede Sverige ensidigt på trods af, at det vidste, at Fællesskaberne var i færd med at udarbejde lovgivning, der omfattede dette stof. Sveriges adfærd indebar, at Fællesskaberne og medlemsstaterne ikke i fællesskab kunne fremsætte forslag om tillæg til Stockholm-konventionen. Sverige har således tilsidesat sine forpligtelser i henhold til EF-traktatens artikel 10 og artikel 300, stk. 1.